Foto's: Walvis se stert red wegholtrein | Maroela Media
Foto: Europe Trains Railways ECC/Facebook
'n Trein op 'n lugspoor het Maandag in Rotterdam in Nederland sy spoor verlaat, maar in plaas daarvan om 10 meter na benede te stort, het die trein bo-op 'n standbeeld van 'n walvis se stert te lande gekom.
Die kondukteur was geskok maar het nie enige beserings opgedoen nie. Daar was nie enige passasiers aan boord nie.
Die standbeeld, wat toevallig as "Saved by a Whale's Tale" bekend staan, se oorspronklike doel is nie om eintlik 'n trein te red nie.
"Dit lyk natuurlik heel poëties," het Maarten Struijs, kunstenaar en argitek, aan die Algemeen Dagblad-koerant gesê. "Gelukkig kon die stert die gewig van die trein hanteer."
Verbygangers in die straat onder die standbeeld het verstom staan en kyk na die petalje. Daar was verskeie versoeke dat die trein só gelos moet word as 'n permanente byvoeging tot die kunswerk, maar Rotterdam Metro en plaaslike beamptes het gesê dit sal nie veilig wees nie.
Ingenieurs stel ondersoek in hoe die trein ontspoor het en hoe dit veilig verwyder kan word.
Europe Trains Railways het gesê die voorval het op 1 November omstreeks 00:30 by De Akkers-stasie plaasgevind.
Dit is ongelooflik en n goeie einde nie traagie nie , ook nie dood nie
As dit nou in SA moes gebeur, was daai trein lankal "gestrip" en weggedra en net die gebrande buitekant oor.
Genadiglik niemand beseer nie – dankie Vader
Aanvanklik was die eerste gedagte by my met die lees van die opskrif dat (a) dis een baie vroeë April gek- stelling of sonie (b) dis alweer 'n geval van fopnuus wat deesdae so algemeen raak.